Pavel Lizoň

RNDr. **Pavel Lizoň**, CSc. (* 2. október 1945, Trenčín) je popredný slovenský mykológ a autor mykologických publikácií.

## Životopis
Svoje pomaturitné štúdiá započal v roku 1963 na Univerzite Komenského, odkiaľ po dvoch rokoch prestúpil na Karlovu univerzitu. Neskôr študoval aj na Cornell University. Podrobnejšie sa venoval štúdiu rodu Hymenoscyphus (čiašočka) patriacemu k vreckatým hubám, ako aj diverzite a ekológii vyšších húb na Slovensku. Viedol tiež viaceré výskumné projekty na Slovensku aj v zahraničí. Titul RNDr.  získal roku 1973 na Prírodovedeckej fakulte UK.

Pracovne pôsobil v Slovenskom národnom múzeu, kde sa postupne prepracoval na pozíciu vedúceho oddelenia botaniky. Pod jeho vedením počet herbárových položiek múzea presiahol 70 000. V rámci múzea inštaloval trvalú expozíciu húb a od roku 1971 viedol v jeho priestoroch pravidelnú hubársku poradňu. Začiatkom 90. rokov 20. storočia získal miesto na Katedre rastlinnej patológie na Cornell University v USA a neskôr pôsobil v Botanickom ústave Slovenskej akadémie vied. Pôsobil tiež v nasledujúcich funkciách:
* 19821992: člen výkonného výboru Československej vedeckej spoločnosti pre mykológiu
* 19861992: člen (a v rokoch 19881992 aj podpredseda) Slovenského regionálneho výboru Československej vedeckej spoločnosti pre mykológiu
* 19881992: člen (a v rokoch 19901992 aj predseda) Osobitného výboru pre ochranu húb
* 19851992: člen Osobitného výboru pre mykotoxikológiu
* 1994: člen Poradného výboru pre nomenklatúru Americkej mykologickej spoločnosti
* 20032015: predseda Slovenskej mykologickej spoločnosti pri Slovenskej akadémii vied

## Publikácie
Okrem vedeckých článkov Pavel Lizoň publikoval viac než 200 populárno-náučných diel z oblasti mykológie. V roku 1995 vydal Červený zoznam húb Slovenska a pripravil ich právnu ochranu. Spolu s Aurelom Dermekom tiež v roku 1985 vydal *Malý atlas húb* a v roku 1987 preložil knihu *Huby* od autora Mirka Svrčka.

## Ocenenia
* 1982: Čestné členstvo Československej vedeckej spoločnosti pre mykológiu
* 1990: A.E.Jenkins Visiting Professorship (Hosťujúci profesor A.E.Jenkinsa)
* 1991: A.E.Jenkins Visiting Fellowship (Hosťujúci výskumník A.E.Jenkinsa)
* 1994: Mycological Society of America Travel Award (Cestovateľská cena Americkej mykologickej spoločnosti)

## Nové taxóny
Samostatne, resp. v spolupráci s kolegami bol Pavel Lizoň zapojený do publikácie a popisu nasledujúcich druhov. Štandardnou autorskou skratkou, ktorá sa využíva pri citáciách botanických názvov vytvorených a publikovaných zo strany tohto autora, je *Lizoň*.
### Pomenované na jeho počesť
* 1988: *[[Trichopeziza lizonii]]* (Svrček) Baral & E. Weber
### Novoobjavené druhy
* 2014: *[[Microglossum parvisporum]]* V. Kučera, Lizoň & Tomšovský
* 2014: *[[Microglossum griseoviride]]* V. Kučera, Lizoň & Tomšovský
* 2015: *[[Pseudoplectania lignicola]]* Glejdura, V. Kučera, Lizoň & Kunca
* 2017: *[[Microglossum clavatum]]* V. Kučera, Lizoň & Tomšovský
* 2017: *[[Microglossum pratense]]* V. Kučera, Tomšovský & Lizoň
* 2017: *[[Microglossum tenebrosum]]* V. Kučera, Tomšovský, Lizoň & F. Hampe
* 2017: *[[Microglossum truncatum]]* V. Kučera, Tomšovský & Lizoň
### Druhy presunuté do nových taxónov
* 1992: *[[Hymenoscyphus callorioides]]* (Rehm) Lizoň
* 1992: *[[Hymenoscyphus tatrae]]* Svrček ex Lizoň
* 1992: *[[Hymenoscyphus pallidesubolivaceus]]* (Svrček) Lizoň
* 2000: *[[Peziza adae]]* var. latispora (J. Moravec) Lizoň
* 2000: *[[Clitocybe gibba]]* f. adstringens (Hagara) Lizoň
* 2005: *[[Ascocoryne striata]]* (Ellis & Everh.) V. Kučera & Lizoň

## Referencie

## Externé odkazy
* Červený zoznam húb Slovenska

Kategória:Slovenskí mykológovia
Kategória:Slovenskí autori náučnej literatúry
Kategória:Pracovníci Slovenskej akadémie vied
Kategória:Absolventi Prírodovedeckej fakulty Univerzity Komenského
Kategória:Absolventi Karlovej univerzity
Kategória:Osobnosti z Trenčína